kardosdrur/scandi-wiki huggingface dataset:
Formel 1 2010

Formel 1-VM 2010 er det 61. Formel 1 verdensmesterskab og bliver arrangeret af FIA. Det starter 14. marts og slutter 14. november, og totalt skal der køres 19 formel 1-løb. Vigtigste regelændringer i forhold til 2009: Fordækkene er smallere og det er ikke længere tilladt at tanke under løbet. Især tankforbuddet gav umiddelbart efter første løb anledning til kritik. Løbet blev kaldt decideret kedeligt og der var da stort set heller ingen ændringer i placeringerne efter første omgang. Bernie Ecclestone afviser dog kritikken.

Konstruktører og kørere i 2010

Kalender

Samlet stilling 2010

Spil 
Codemasters udgav F1 2010 i 2010.

Se også 

 Formel 1 2007
 Formel 1 2008
 Formel 1 2009
 Formel 1 2011
 Formel 1 2012
 Formel 1

Referencer 

Sport i 2010
Østerild Klitplantage

Østerild Klitplantage er en plantage i Thy, anlagt i årene 1889-1940, primært for at bremse sandflugten. Jordbunden i vestenden af plantagen er meget sandet, mens der i øst kun er et tyndt sandlag. Mod øst grænser plantagen op til Tømmerby Fjord, der er en del af naturreservatet Vejlerne. I plantagen findes store forekomster af orkideen Plettet Gøgeurt, som blomstrer juni-juli. Der er desuden en ganske stor bestand af natravn i Østerild Klitplantage.

Jernbanen Thisted-Fjerritslev gik i sydkanten af plantagen. På dens tracé er anlagt cykelsti fra Østerild til Vesløs.

Et indhegnet område på 27 hektar er hundeskov.
Folketinget har besluttet, at Danmark skal have et nationalt testcenter for vindmøller, og har foreslået at dette center skal ligge i Østerild Klitplantage. Anlæggelsen af centeret vil medføre rydning af op mod 1200 hektar fredskov. Dansk Ornitologisk Forening og Danmarks Naturfredningsforening har kritiseret planen og DN har påpeget en række andre steder, hvor testcentret kunne placeres.

I oktober 2012 blev Det Nationale Testcenter For Vindmøller i Østerild indviet. Det er Danmarks Tekniske Universitet (DTU), der står for anlæggelse og driften af testcentret. I en rapport fra begyndelsen af 2015 viste, at hverken fugle eller flagermus havde taget skade af opsætningen af de store møller. Møllerne er desuden blevet en turistattraktion med 43.000 besøgende om året, hvor flere busser har kørt til området for at besigtige møllerne. Stedet har også et besøgscenter på 300 m2.

I 2016 blev det offentliggjort, at det var planer om at udvide området, så man kan teste vindmøller helt op til 300 m.

Se også 
 Observationer af fugle, dyr og planter fra Østerild Klitplantage

Kilder 

Skove i Danmark
Thisted Kommunes geografi
Corey Haim

Corey Haim (23. december 1971 i Toronto, Canada – 10. marts 2010 i Hollywood, USA) var en canadisk skuespiller, kendt fra film i 1980'erne og som teenageidol.

Han slog igennem med filmen Lucas i 1986 hvor han blandt andre spillede overfor Charlie Sheen og Winona Ryder. Han blev bedst kendt for filmen The Lost Boys, hvor han spillede overfor Kiefer Sutherland. Han prøvede sig på flere comebacks, uden succes. Han var blandt andet en del af kandidaterne til Batman Forever i 1995, men blev slået ud af Chris O'Donnell. Han var åben om sit narkomisbrug. Han var aldrig gift, men kom sammen med Victoria Beckham fra Spice Girls i 1995 og var forlovet med skuespillerinden Nicole Eggert og med Tiffany Shepis i 2008.

Filmografi 
 The Edison Twins (1982)
 Firstborn (1984)
 Secret Admirer (1985)
 Silver Bullet (1985)
 A Time to Live (1985)
 Murphy's Romance (1985)
 Lucas (1986)
 Roomies (1987)
 The Lost Boys (1987)
 Watchers (1988)
 License to Drive (1988)
 Dream a Little Dream (1989)
 The Dream Machine (1990)
 Fast Getaway (1991)
 Prayer of the Rollerboys (1991)
 Oh, What a Night (1992)
 The Double 0 Kid (1992)
 Blown Away (1992)
 Anything for Love (1993)
 Fast Getaway II (1994)
 National Lampoon's Last Resort (1994)
 Dream a Little Dream 2 (1995)
 Life 101 (1995)
 Snowboard Academy (1996)
 Shooter on the Side (1996)
 Fever Lake (1996)
 Demolition High (1996)
 Busted (1996)
 Never Too Late (1997)
 Demolition University (1997)
 Merlin (1998)
 Without Malice (2000)
 The Back Lot Murders (2002)
 Dickie Roberts: Former Child Star (2003)
 Universal Groove (2007)
 Lost Boys: The Tribe (2008)
 Crank: High Voltage (2009)
 Shark City (2009)
 Terminal Hotel (2009)
 American Sunset (2009)
 Trade In (2009)
 The Girl (2010)
 The Pick Up (2010)
 SAD (Standard American Diet)

Eksterne henvisninger 

 

Skuespillere fra Canada
Jøder fra Canada
Personer fra Toronto
Resident Evil Portable

Resident Evil Portable er et videospil i Resident Evil-serien af Capcom, som er udgivet til PlayStation Portable. Resident Evil Portable er ikke en remake, men en helt ny titel i serien, som er udviklet med PSP Go for øje, og er blevet beskrevet af Capcom selv, som et spil der skiller sig ud fra de foregående spil i serien.

Referencer 

PlayStation Portable-spil
Portable

en:Resident Evil
Perito Moreno-gletsjeren

Perito Moreno-gletsjeren er en gletsjer i provinsen Santa Cruz i det sydlige Argentina. Gletsjeren er beliggende i Los Glaciares nationalpark ved Lago Argentino og er en del af den største ismasse udenfor Grønland og Antarktis. 

Gletsjeren er 250 kvadratkilometer stor og 30 kilometer lang. Den er en af de få gletsjere i verden der ikke svinder ind. Gletsjerens front mod søen er 5 kilometer lang og har en gennemsnitlig højde på 60 meter. Ved den modsatte bred er der et besøgscenter.

Gletsjeren er sammen med resten af Los Glaciars nationalpark et af UNESCOs Verdensarvsområder.

Referencer

Eksterne henvisninger 

 Los Glaciares nationalpark  

Argentinas geografi
Gletsjere
Magi på Waverly Place-episoder

Dette er en liste over afsnit for Disney Channel-serien, Magi på Waverly Place. 
Anden sæson af showet vandt en Emmy Award for Outstanding Children's Program.

Serieoversigt 
<onlyinclude>

<onlyinclude>

Afsnit

Sæson 1 (2007–2008) 
 Denne sæson består af 21 episoder.
 Selena Gomez og David Henrie medvirker i alle episoder.
 Jake T. Austin er fraværende i en episode.
 Maria Canals Barrera og David DeLuise er fraværende i to episoder.
 Jennifer Stone er fraværende i ni episoder.

Season 2: (2008–2009) 
 Denne sæson består af 30 episoder.
 Selena Gomez og David Henrie medvirker i alle episoder.
 Jake T. Austin er fraværende i en episode.
 Jennifer Stone er fraværende i tre episoder.
 David DeLuise er fraværende i fem episoder.
 Maria Canals Barrera er fraværende i syv episoder.

Film (2009)

Sæson 3 (2009–2010)- 
Denne sæson blev filmet fra 9. oktober 2009 – 15. oktober 2010.
 Denne sæson består af 28 episoder.
 Selena Gomez, David Henrie medvirker i alle episoder.
 Jake T. Austin er fraværende i en episode.
 Maria Canals Barrera er fraværende i fem episoder.
 David DeLuise og Jennifer Stone er fraværende i tre episode.

Sæson 4 (2010–2012)

Special (2013)

Se også 
 Afsnit af Det Søde Liv til Søs - inkluderer "Double-Crossed", del to af "Wizards on Deck with Hannah Montana' crossover
Afsnit af tv-serier
Tv-serier fra 2000'erne
Tv-programmer fra Disney Channel
Tv-serier fra USA
King Kong (flertydig)

King Kong har flere betydninger:

 King Kong – selve figuren King Kong
 King Kong (film fra 1933) – en film fra 1933
 King Kong (film fra 1976) – en genindspilning fra 1976 af filmen fra 1933
 King Kong (film fra 2005) – en anden genindspilning fra 2005 af filmen fra 1933

Se også 
 King Kong Bundy – en amerikansk wrestler, standupkomiker og skuespiller
Boreal tid

Boreal tid fra ca. 7.900-7.000 f.Kr. er den første periode hvor Danmark for alvor blev skovdækket siden den sidste istid. Navnet hentyder til at perioden havde køligt borealt klima. Klimaet var således køligere end i dag, men temperaturen steg fortsat. Hassel og eg kom til, skoven dækkede stadigt mere af landet – men var fortsat en relativt lys skov. Urokse og elg blev almindelige. Europæisk bison blev i landet, men skoven var blevet for skyggefuld for vildhesten der uddøde i Danmark. Kronhjort, rådyr og vildsvin indvandrede. Igennem første halvdel af perioden var  Østersø-bassinet opfyldt af Yoldiahavet hvorefter dette blev til Ancylussøen.

I hele perioden hørte menneskene i Danmark til skovjægerkulturen Maglemosekulturen, (ca. 9.300 – 6.400 f.Kr.). Perioden ligger midt i Ældre stenalder (ca. 8.900 f.Kr. – 3.900 f.Kr.)

Se også 
 Danmarks forhistorie, Stenalder
 Kjersgårds Danmarkshistorie, Afsnit 1 – Landet fødes
 Landskabets udvikling i Danmark 

Tidsnavigation:

Stenalder
Kronozoner
Danmarks forhistorie
Holocæn
Det Røde Kapel

Det Røde Kapel har flere betydninger:
 Rote Kapelle – kommunistiske spionagegrupper under 2. verdenskrig
 Det Røde Kapel (tv-serie) – dansk satirisk dokumentarserie (også udgivet som film)
Thema

Thema (græsk; flertal. themata; da. pl. themer) kaldtes
provinser i det østromerske rige fra Leo 3.s tid
(717-741). I stedet for den diokletiansk-konstantinske
inddeling i præfekturer, under dem dioceser og
under dem provinser, havde Leo, efter han havde afvist 
arabernes angreb, opdelt riget i et stort antal
militærkommandoer, som kaldtes themata, således som legionerne i den
stående hær tidligere fra Mauritius’ tid havde været benævnt.

De befalende over disse themata blev kaldt 
strateger og forenede både den militære
og civile forvaltning. Strategen tog sig dog ikke af
finansforvaltningen, som hørte under en protonotarie,
direkte under rigsskattemesteren eller
kejseren. Themainddelingen blev ofte forandret efter behov.
Konstantin Porfyrogennetos skrev en bog derom.

Kilde 
 Opslag i Nordisk Familjebok ("Ugglan"), bind 28, spalte 1064 af rektor J.E. Centerwall

Eksterne henvisninger 
 Thema-forvaltningssystemet omtales i "Byzansforskningen efter 1940" , Historisk Tidsskrift, Bind 12. række, 5 (1971)  fra Tidsskrift.dk af Karsten Fledelius.

Noter

Østromerske Kejserdømme
Militærhistorie
Senantikken
Miguel Delibes

Miguel Delibes Setién  (født 17. oktober 1920, død 12. marts 2010) var en spansk forfatter.

Han studerede jura, og underviste senere i den kommercielle og kulturelle historie i Valladolid. Han var også bladtegner og journalist for dagbladet El Norte de Castilla, som han i 1958, blev ansat som redaktør ved.

I 1947 debuterede han med romanen La sombre del ciprés es alargada.

Miguel Delibes døde den 12. marts 2010, efter lang tids sygdom.

Eksterne henvisninger 

Romanforfattere fra Spanien
Spansksprogede forfattere
Tegnere
Journalister fra Spanien
Personer fra Valladolid
Spaniere i 1900-tallet
Spaniere i 2000-tallet
PS Pige-Special

Pige-Special eller PS Pige-Special er et dansk mandeblad udgivet månedligt af Forlaget Rapport siden 1982. 

I 1982-1985 hed det blot Pige-Special, men ændrede så navn til PS Pige-Special, hvilket det hed frem til 2004, hvor titlen blev forkortet til Pige Special (nu uden bindestreg).

Oprindeligt indeholdt bladet mange artikler og reportager om utallige emner fra kultur til kriminalitet som supplement til de erotiske fotoserier, men fra nr. 10, 1996, ændrede bladet format, udseende og redaktionel linje og satsede herefter primært på erotisk indhold.

Der er også udgivet en række årlige særudgaver med titlen Super PS.

Pornografi
Tidsskrifter fra Danmark
Etableret i 1982
Hanna-Renate Laurien

Hanna-Renate Laurien (15. april 1928 – 12. marts 2010) var en tysk politiker, der var medlem af CDU.

Hanna-Renate Laurien blev født i Gdańsk, hun studerede germanistik, filosofi og slavistik ved Freie Universität Berlin og begyndte at arbejde som lærer i Nordrhein-Westfalen. I 1971, blev hun statssekretær under Helmut Kohls kabinet i delstaten Rheinland-Pfalz, og i 1976, blev hun minister for undervisning og kultur.

I 1981, blev hun senator for uddannelse i Berlin, under Richard von Weizsäckers kabinet, og i 1991 den første kvindelige formand for Berlins parlament. I perioden 1986-1989 var hun viceborgmester i Berlin.

Eksterne henvisninger 

Politikere fra CDU
Personer fra Gdansk
Lancia Gamma

Lancia Gamma var en bilmodel fra Lancia, som blev produceret mellem 1976 og 1984. Den tilhørte den øvre mellemklasse, og konkurrerede med bl.a. Audi 100, BMW 5-serie og Citroën CX.

Modellen fandtes som 4-dørs sedan kaldet "Berlina", og som 2-dørs coupé. Modellen fandtes med tre forskellige 4-cylindrede boxermotorer: en 2,0 med karburator og 117 hk, en 2,5 med karburator og 140 hk samt en 2,5 med benzinindsprøjtning og 142 hk.

I 1978 lagde modellen platform til en konceptbil kaldet Lancia Megagamma. Det var en kompakt MPV, hvis koncept senere blev fulgt op af biler som f.eks. Opel Zafira, Ford C-MAX, Volkswagen Touran, Mazda5 og Renault Scénic.

Gamma blev i 1984 afløst af Lancia Thema, som blev bygget i samarbejde med Fiat, Alfa Romeo og Saab, hvis version af den nye model hed hhv. Croma, 164 og 9000.

Tekniske specifikationer

Eksterne kilder/henvisninger 

Gamma
Øvre mellemklassebiler
Forhjulstrukne biler
Biler introduceret i 1976
Biler fra 1970'erne
Biler fra 1980'erne
Biler designet af Pininfarina
Coupéer
Saga Airlines

Saga Airlines er et charterselskab, som har hovedkontor i Istanbul, Tyrkiet og som har charter destinationer.

Historie 
Flyselskabet blev grundlagt i 2004 og startede dets drivelse i juni 2004. Det er ejet af Abdulkadir Kolot, som også er selskabets formand.

Flåde 

Saga Airlines' flåde består af følgende fly (13. marts 2010) :

Noter

Eksterne henvisninger 

 Official site
 Saga Airlines Fleet

Etableret i 2004
Tidligere flyselskaber fra Tyrkiet
Ophørt i 2013
Hans van Mierlo

Henricus Antonius Franciscus Maria Oliva "Hans" van Mierlo (18. august 1931 – 11. marts 2010) var en hollandsk politiker, der var med til at grundlægge partiet Demokrater 66.

Han grundlagde i 1966, sammen med Hans Gruijters partiet Demokrater 66. Han har været medlem af både senatet og repræsentanternes hus i det hollandske parlament. I 14 år, fungerede han som formand for det parlamentariske part, i repræsentanternes hus, i første periode fra den 16. februar 1967 indtil den 1. september 1973 og igen fra den 22. maj 1986 indtil den 19. august 1994.

I perioden 1981-1982 var han forsvarsminister. Senere, udenrigsminister og vicepremierminister i Holland.

Eksterne henvisninger 

Ministre fra Nederlandene
MNG Airlines

MNG Airlines er et fragtselskab, som har hovedkontor i Istanbul, Tyrkiet. Det driver planlagte services og charterservices til Mellemøsten, Fjernøsten, USA og europæiske lande. Dets hovedflyvepladser er Atatürk International Airport, Antalya Airport og Brussels Airport.

Historie 
Flyselskabet blev grundlagt i 1996 og startede driften den 30. november 1997. Transatlantiske services begyndte i 1998 med en flyvning fra Frankfurt til Toronto og derefter planlagte flyvninger til USA den 8. november 1998. I midten af år 2002 blev passagerservice også tilføjet. I 2005 vandt MNG Airlines en pris fra Airbus for 100% pålidelighed for den 30-årige Airbus A300. I 2006 ophørte alle passagerservices. Kun fragtflyvninger fortsætter.

Destinationer 
MNG Airlines driver fragtservice til følgende destinationer fra Istanbul:

 Hahn (Frankfurt-Hahn Airport)
 Luton (London Luton Airport)
 Milano (Malpensa International Airport)
 Paris (Aéroport Paris-Charles de Gaulle)
 Tallinn (Tallinn Airport)

Services 

MNG's kunder er :

 Air France
 Cargolux
 DHL
 Emirates
 Lufthansa
 Pakistan International Airlines
 Royal Mail
 TAP Portugal
 Turkish Airlines
 UPS

Flåde 
MNG's flåde består af følgende fly(13. marts 2010):

 6 Airbus AB300-B4
 2 Airbus AB300-600
 1 Boeing B737-400

Noter

Eksterne henvisninger 

 MNG Airlines
 MNG Airlines Fleet
 Descriptif compagnie MNG Airlines

Etableret i 1997
Flyselskaber fra Tyrkiet
Ben Westlund

Ben Westlund (3. september 1949 – 7. marts 2010) var en amerikansk politiker, i den amerikanske stat Oregon. Han blev valgt som statens kasser i 2008.

Fra 1996 til 2006 var han republikaner ved Oregons lovgivende forsamling, fra 2006 til 2007 uafhængig, og fra december 2006 demokrat. Ben Westlund droppede sit republikanske parti, i håb om at blive guvernør i Oregon under valget i 2006, hvilket han dog ikke blev. 

Efter hans skifte til Det Demokratiske Parti, var der spekulationer om, hvorvidt han ville stride mod den republikanske etablerede amerikanske senator Gordon Smith. Den 3. oktober 2007, ved en pressekonference med deltagelse af guvernør Ted Kulongoski, annoncerede han sit kandidatur til posten som Oregons kasserer. I november 2008 blev han valgt til posten og blev taget i ed den 5. januar 2009.

Eksterne henvisninger

Politikere fra USA
Mark Linkous

Mark Linkous (9. september 1962 – 6. marts 2010) var en amerikansk musiker og producer, bedst kendt som manden bag bandet Sparklehorse. Sparklehorse udgav fire albums i perioden 1995-2009 (Vivadixiesubmarinetransmissionplot 1995, Good Morning Spider 1998, It's A Wonderful Life 2001 og Dreamt For Light In The Belly Of A Mountain 2005), og
turnerede, blandt andet sammen med Radiohead i 1996.

Under deres turné med Radiohead, tog han en overdosis af alkohol, og stod til at miste begge ben, og måtte sidde i kørestol i seks måneder. I 2009 udgav han albummet Dark Night of the Soul med David Lynch og Danger Mouse.

Den 6. marts 2010, begik han selvmord ved at skyde sig selv.

Eksterne henvisninger 

Musikere fra USA
Personer der har begået selvmord
Garðabær

Garðabær er en by og 71 km² stor kommune i det sydvestlige Island i den tætbefolkede region Höfuðborgarsvæðið mellem Hafnarfjörður og Kópavogur ca. 10 km syd for Reykjavík. Med 10.272 indbyggere (2008) er den Islands femte største by og sjette største kommune.

Garðabær blev som det lidt sydligere Hafnarfjörður bygget på lavaen fta vulkanadbrudet på Búrfell for 7.200 år siden. Kommunen blev opprettet 1878 og hed dengang Garðahreppur og indtil 1908 hørte Hafnarfjörður til kommunen. 

Der er to kirker: Garðakirkja der har været sognekirke siden 1966 er bygget på ruinerne af en kirke fra 1880. Den hvide betonkirke Vídalínskirkja blev indviet den 30. apríl 1995. 
 
Af seværdigheder er der bl.a det i 1998 grundlagte Islands Museum for Design, Hönnunarsafn Íslands, og byens to kirker, den i 1995 byggede hvide betonkirke Vídalínskirkja og den gamle Garðakirkja.
Krókur á Garðaholti er en genrejste bondegård fra 1923 bygget af græstørv og med bølgeblikbeklædning i den traditionelle islandske gavlstil.

Historie 
I den islandske Landnámabók nævnes gårdene Vífilsstaðir og Skúlastaðir, som har ligget i nærheden af det nuværende Garðabær. .. 

Ved Hofsstaðir i byens midte fandt man i 1994 resterne af et langhus fra fra 800-tallet. Bygningsresterne er bevaret, og omkring dem er der indrettet et frilandsmuseum. 

Endnu helt op til 1960èrne var Garðabær en landsby. På grund af afvandringen fra de tyndt befolkede regioner til hovedstadsregionen omkring Reykjavík, steg indbyggertal fra i 1960 at være 1000 indbyggere, til i 1976 at være på mere end 4000. 1976 fik byen sine markedsrettigheder og fik dermed bystatus. Garðabær er en by præget af moderne funktionelt byggeri med spredte bebyggelser

Undervisning 
I Garðabær er der 10 børnehaver til børn fra 18 måneder til 6 år. Fem af børnehaverne er kommunale, og resten er private. Garðabær Kommune har fire grundskoler. Kommuneskolerne Hofsstaðaskóli og Flataskóli, har elever fra 1.–7. klasse (6–13 år) og Sjálandsskóli, har elever fra 1.–8. klasse, og Garðaskóli, har elever i 8.–10. klasse.

Der er også tre privatskoler i Garðabær: BarnaskóliHjallastefnunnar for elever i 1.–4. klasse.
Alþjóðaskólinn, Den Internationale Skole, hvor der undervises på engelsk efter en international læseplan for elever i 1.–7. klasse og International Academy of Iceland for udenlandske elever i 8.–10. klasse som bliver undervist på engelsk.

Fjölbrautaskólinn í Garðabæ er et gymnasaium for 11.–14. skoleår. I byens centrum er der endvidere Musikskole med omkring 400 elever i syv afdelinger.

Sport 
Ungdomsforeningen Stjarnan har syv sportsgrene, og der er svømmebad, golfklub, rideklub, en skakklub og flere andre idrætsforeninger.

Venskabskommuner 
  Asker, Norge
  Jakobstad, Finland
  Rudersdal Kommune, Danmark
  Tórshavn, Færøerne

Eksterne kilder/henvisninger 

 Kommunens hjemmeside (islandsk)
 Kommunens hjemmeside (dansk)

Byer på Island
Stamhuset Restrup

Stamhuset Restrup blev oprettet 1756 ved testamente af 12. marts af grev Christian Frederik von Levetzau af godserne Store Restrup, Torstedlund, Åstrup, Overklit, Albæk med tilliggende jorder, skove agre og enge, bøndergods, fiskeri i Limfjorden, tiender, kirker m.m. samt Levetzaus Palæ på Amalienborg, der i 1794 blev afhændet til Arveprins Frederik.

Dette store godskompleks blev, ifølge bevilling af 21. maj 1811, substitueret med 380.000 Rdl., der omskreves til 109.000 Rdl. sølv og derefter kaldtes det Raben-Levetzauske Fideikommis.

Restrup
Etableret i 1756
Ophørt i 1811
Teaterbutikken

Teaterbutikken er en teaterskole for børn og unge med status som fritidsklub; den har eksisteret i 30 år og fungerer som en selvejende institution i Københavns Kommune uden optagelsesprøve, men med venteliste. De forestillinger der skabes bliver til i et samarbejde mellem elever og lærere.

Af de seneste forestillinger kan nævnes:
 I virkeligheden, 2009
"Jeg glemte at fortælle", en turnéforestilling, 2009
KAMPING, 2008
Sanselabyrint, 2008
Toulouse, 2008
Transnichtia, 2007

Eksterne henvisninger
 Teaterbutikkens hjemmeside 
 "Teaterbutikken fylder 30 år"

Selvejende institutioner
Børneteatre i Danmark
The Condemned

The Condemned er en amerikansk action/thriller fra 2007 instrueret og skrevet af Scott Wiper. med blandt andre Steve Austin, Vinnie Jones, Robert Mammone, Madeleine West og Rick Hoffman. The Condemned blev filmet i Queensland i Australien. Filmen blev produceret af WWE Studios og udgivet af Lions Gate Entertainment.

En stor del af filmens handling bygger på den japanske actionfilm "Battle Royale".

Handling 
Jack Conrad er dødsdømt, men får tilbudt en usædvanlig chance for at blive blandt de levende. En stenrig tv-producer ved navn Breckel (Robert Mammone) sender ham og 9 andre dødsdømte mordere til en lillebitte fjerntliggende ø, hvor de skal kæmpe mod hinanden i en stor kamp, og den sidst overlevende deltager vil blive benådet. Alt der forgår på øen bliver filmet og bliver transmittet direkte på internettet uden fangerne ved det. Millionvis af mennesker følger med i kampen hver dag.

Soundtrack 
Soundtracket til The Condemned blev udgivet den 24. april i 2007 eksklusivt på iTunes Store.

 "Unbreakable" – Cage9
 "Over & Under" – Egypt Central
 "I Won't Do What You Tell Me (Josh Wink remix)" – Jim Johnston and Josh Wink
 "Black Betty" – Spiderbait
 "You Say" – Aya Peard
 "Umbrella" – Chimaira
 "Souljacker part I" – Eels
 "This Colorful World" – Eliot Morris
 "Opening Titles (Score)" – Graeme Revell
 "The Island and Conrad (Score)" – Graeme Revell
 "Hands of Time" – Groove Armada
 "To Be Young (is to Be Sad, Is to Be High)" – Ryan Adams
 "Casino (Solid State remix)" – Tommi Eckhardt
 "Savin' Me" – Nickelback

 Andre tracks
Andre sange er med i filmen med ikke med på soundtracket:
 "You Don't Know" af Eminem, 50 Cent, Lloyd Banks & Cashis
 "Lonely Train" af Black Stone Cherry
 "In the Air Tonight" af Phil Collins
 "Out of Line" af Buckcherry
 "Backwoods Gold" af Black Stone Cherry
 "Driven" af Sevendust
 "Bullet With a Name" af Nonpoint
 "Shooting Star" af Black Stone Cherry
 "Soulcrusher" af Operator
 "Firestarter" af The Prodigy

Eksterne Henvisninger 

Film fra 2007
Actionfilm fra USA
Tania Kehlet

Tania Kehlet (født 25. marts 1983 i Aarhus) er standarddanser og har vundet bronze for Danmark ved verdensmesterskaberne i 2009 i NRGI Arena i Århus, hvor hun er født og opvokset. I 2010 blev det til sølvmedaljer og i 2011 sikrer hun sig endelig VM guldet i Moskva med sin italienske partner Emanuel Valeri. Parret stiller op for Danmark. De har danset sammen siden 1/2-2002. Tania startede i januar 1987 med at danse med Rasmus Hougaard. De dansede i ungdomsårene og stoppede i 2002. Hun har bl.a vundet en række medaljer  ved VM og EM i sportsdans.

Tania er født og opvokset i Lystrup uden for Århus; hun er lillesøster til superligadommeren Jakob Kehlet og storesøster til danseren Mathias Kehlet. Tania Kehlet er datter til den nu afdøde tidligere næstformand i Danmarks Sportsdanserforbund Karsten Kehlet.

Dansere fra Danmark
Personer fra Aarhus